ലിവര്പൂള് മാഡ്രിഡില് മാഡ്രിഡ്: യുവേഫ ചാന്പ്യന്സ് ലീഗ് ഫുട്ബോളിലെ മൂന്നാം ഘട്ട ഗ്രൂപ്പ് മത്സരങ്ങള് ഇന്നാരംഭിക്കും. സ്പാനിഷ് കരുത്തരായ അത്ലറ്റിക്കോയെ നേരിടാന് ഇംഗ്ലീഷ് ഗ്ലാമര് ടീമായ ലിവര്പൂള് മാഡ്രിഡിലെത്തി. ഇപിഎലിലും ചാന്പ്യന്സ് ലീഗിലും തോല്വി അറിയാതെ മുന്നേറുന്ന ലിവര്പൂള് ജയം തുടരാനാണ് ഇറങ്ങുന്നത്. ഗ്രൂപ്പില് രണ്ടു തോല്വി നേരിട്ട എസി മിലാന് പോര്ട്ടോയുമായി ഏറ്റുമുട്ടും. ഗ്രൂപ്പ് ഡിയില് റയല് മാഡ്രിഡ് വിജയവഴിയില് തിരിച്ചെത്താന് ഷാക്തര് ഡൊണറ്റ്സ്കിനെതിരേ എവേ മത്സരത്തിന് ഇറങ്ങുന്നുണ്ട്. കഴിഞ്ഞ സീസണിലെ ഗ്രൂപ്പ് ഘട്ടത്തില് രണ്ടു തവണയും ഷാക്തറിനോടു റയല് തോറ്റിരുന്നു. കഴിഞ്ഞ മത്സരത്തില് ഷെരീഫിനോടു തോറ്റിരുന്നു. ഗ്രൂപ്പില് ആദ്യ ജയം തേടി ഇന്റര്മിലാന് രണ്ടു ജയവുമായി പോയിന്റ് നിലയില് ഒന്നാം സ്ഥാനത്തുള്ള ഷെരീഫിനെ നേരിടും. ഗ്രൂപ്പ് എയില് പാരി സാന് ഷെര്മയിന് ഇതുവരെ ജയം നേടാത്ത ലൈപ്സിഗുമായി ഏറ്റുമുട്ടും. കഴിഞ്ഞ മത്സരത്തില് ശക്തരായ മാഞ്ചസ്റ്റര് സിറ്റിയെ തോല്പ്പിച്ചതിന്റെ ആത്മവിശ്വാസത്തിലാണു മെസി, നെയ്മര്, എംബാപ്പെ തുടങ്ങിയവര് അണിനിരക്കുന്ന പിഎസ്ജി ഇറങ്ങുന്നത്. ജയത്തിലേക്കു തിരിച്ചുവരാന് മാഞ്ചസ്റ്റര് സിറ്റി എവേ മത്സരത്തില് ക്ലബ് ബ്രൂഗിയെ നേരിടും. ഗ്രൂപ്പ് സിയില് അയാക്സിന്റെ തട്ടകത്തില് ബൊറൂസിയ ഡോര്ട്മുണ്ട് ഇറങ്ങുന്നുണ്ട്.